system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Spiru Haret?
assistant
Spiru C. Haret (n. 15 februarie 1851, Iași – d. 17 decembrie 1912, București) a fost un matematician, astronom și pedagog român de origine armeană, renumit pentru organizarea învățământului modern românesc din funcția de ministru al educației, pe care a deținut-o de trei ori. A fost membru titular al Academiei Române.

Biografie  

A învățat la Dorohoi, Iași, apoi, în septembrie 1862 a intrat ca bursier la Colegiul Sfântul Sava din București, unde a petrecut cinci ani din șapte ca intern.

La Sorbona a studiat matematica și fizica. Tot la Paris, a obținut un doctorat în matematică, susținându-și teza Sur l'invariabilité des Grandes axes des orbites planétaires, în fața examinatorilor, printre care Victor Puiseux. Teza sa a fost publicată în vol. XVIII al Annales de l'Observatoire de Paris. Spiru Haret a fost primul român care a obținut un doctorat la Paris.

Ca profesor, Spiru Haret a predat la Universitatea din București, la Facultatea de Științe, Secția fizico-matematici, mecanica rațională, din 1878 până în 1910. La Școala de poduri și șosele Haret a fost numit profesor la anul preparator , predând trigonometria, geometria analitică, geometria elementară plană și în spațiu și geometria descriptivă, până în 1885. Din 1885 și până în 1910 Haret nu a mai predat la Școala de poduri și șosele decât geometria analitică.

Haret a predat, de asemenea, mecanica rațională la Școala de ofițeri de artilerie și geniu, din 1881 (data înființării secției de artilerie și geniu) până în 1890.

Profesează până în 1910, când se pensionează, ba chiar și după aceea, până la moarte, ținând prelegeri de popularizare la Universitatea populară. În 1910 publică Mecanica socială, la Paris și București, utilizând pentru prima oară, matematica în explicarea și înțelegerea fenomenelor sociale.

In calitate de ministru a condus reforma învățământului. Prin circularele sale repetate, a determinat sporirea localurilor de școală: între 1897 - 1910 s-au ridicat în toată țara 2.343 de școli, dintre care 1.980 cât timp Haret a fost ministru.

Din 1879 se face cunoscut drept „om al școlii”, urmând o viață de inspector și de om politic, lucrând în favoarea școlii și a educației. El a fost poate cel mai mare reformator al școlii românești din secolul al XIX-lea.

Casa lui Spiru Haret 
Casa în care a locuit se află pe str. Gh. Manu nr. 7 (monument istoric, cod LMI B-II-m-B-19130). În anii 1940, aici a funcționat muzeul Spiru Haret. După război a fost naționalizată, trecând în administrarea Ministerului Culturii, apoi a Ministerului Educației. După 1989, a fost părăsită, apoi devastată de boschetari. În 2014, fațada a fost restaurată, iar restul clădirii a fost demolată, pe teren construindu-se un bloc cu 7 etaje.

Imagini

Cinstirea lui Spiru Haret

Astronomie
Un crater de impact de pe Lună a primit numele Haret.

Filatelie
Serviciile poștale ale României au pus în circulație o marcă poștală, în 1976, pentru sărbătorirea a 125 de ani  de la nașterea lui Spiru Haret.

Statui
Statuia lui Spiru Haret, din Piața Universității din București, executată în 1935 de sculptorul Ion Jalea din marmură de Carrara.
Un bust de bronz al lui Spiru Haret, realizat de sculptorul tulcean Vasile N. Chiriachide, a fost ridicat la Tulcea.
Un bust al lui Spiru Haret a fost ridicat în față Colegiului Național de Informatică „Spiru Haret” din Suceava.

Nume de sat
Un sat din județul Brăila îi poartă numele: Spiru Haret

Note

Bibliografie 

 Ș. Orăscu Spiru Haret, EȘE, 1976
 E. Bâldescu Spiru Haret - în știință, filozofie, politică, pedagogie,învățămînt , EDP, 1972
 Spiru Haret, Laws and Normative Acts on School and Education. An Anthology, With an Introductory Study By Constantin Schifirneț, Cluj-Napoca: Presa Universitară Clujeană, 2014

Lectură suplimentară
 Constantin Schifirneț, Spiru Haret, Education and School Legislation Reform, „Revista română de sociologie”, serie nouă, anul XXV, nr. 3–4, pp. 311–326, 2014
Sorin-Avram Vîrtop(2019): BEYOND MYTHOLOGY AND TRADITION OF AN EDUCATIONAL REFORM OR ABOUT THE REALISM OF SPIRU HARET'S EDUCATIONAL REFORM (1851-1912).Analele Universității „Constantin Brâncuși” din Târgu Jiu, Annals of the „Constantin Brâncuși” University of Târgu Jiu, SERIA ȘTIINȚE ALE EDUCAȚIEI, EDUCATION SCIENCES SERIES  NR. 2 /2019, ISSUE 2 /2019, EDITURA „ACADEMICA BRÂNCUȘI” , „ACADEMICA BRÂNCUȘI” PUBLISHER, ISSN 1844 - 7031. https://www.researchgate.net/publication/339800264_Virtop_Sorin-Avram_BEYOND_THE_MYTHOLOGY_AND_TRADITION_OF_AN_EDUCATIONAL_REFORM_OR_ABOUT_THE_REALISM_OF_SPIRU_HARET'S_EDUCATIONAL_REFORM_1851-1912 http://www.utgjiu.ro/revista/dppd/pdf/2019-02/03_VIRTOP.pdf

Legături externe 
 Membrii Academiei Române din 1866 până în prezent – H
 Spiru Haret - Patronul spiritual al colegiului 
 Definitie haretism
 casamea.ro/blog - Casa Spiru Haret, un caz revoltator 
 Constantin Schifirneț: Spiru Haret, „un reformator al societății românești”, 12 mai 2011, Adevărul
 Constantin Schifirneț: Spiru Haret, reformatorul societății românești
 Centenar Spiru Haret, 16 decembrie 2012, Constantin Schifirneț, Adevărul
 O descriere care dă fiori: curba de sacrificiu a lui Spiru Haret. Cum arătau dezbaterile politice privind reducerea cheltuielilor și impozitul progresiv în 1901, 2 septembrie 2010, Daniel Cain, Ziarul de Duminică
 Reformatorul învățământului românesc din secolul al XIX-lea , 17 decembrie 2009, Dragoș-Mihail Olteanu, Ziarul Lumina
 Spiru Haret, ministrul providențial, 4 noiembrie 2008, Daniel Văduva, Ziarul Lumina
 Școlile Spiru Haret, 10 noiembrie 2012, Carmen Anghel, Jurnalul Național
 Scăderea analfabetismului la începutul secolului al XX-lea, creșterea analfabetismului la începutul secolului al XXI-lea, 8 octombrie 2013, Constantin Schifirneț, Adevărul

Nașteri în 1851
Nașteri pe 15 februarie
Decese în 1912
Decese pe 17 decembrie
Membri titulari ai Academiei Române
Armeni români membri ai Academiei Române
Astronomi români din secolul al XIX-lea
Francmasoni români
Ieșeni
Inspectori școlari români
Matematicieni români din secolul al XIX-lea
Matematicieni români din secolul al XX-lea
Pedagogi români
Politicieni români
Scriitori români de limbă franceză
Astronomi români din secolul al XX-lea
Înmormântări în Cimitirul Bellu
Români pe mărci poștale românești
Profesori ai Universității din București
Absolvenți ai Colegiului Național Sfântul Sava
Absolvenți ai Universității din Paris
Eponime ale craterelor de pe Lună